66 keys compact format IP65 static vandal proof stainless steel industrial keyboard of ruggedizedkeyboard
vandal proof keyboard vandal proof keyboard with touchpad vandal-proof keyboard vandal proof keyboards vandal proof keyboards supply vandal proof keyboard supply
83 Keys Compact Format Ip68 Dynamic Vandal Proof Stainless Steel Industrial Keyboard
China Stand Alone Desktop Industrial Keyboard Black Color With Metal Enclosure wholesale China Ruggedized Metal Optical Trackball Keyboard 25.0mm IP68 84 Keys Weather - proof wholesale China IP66 dynamic Sealed and Ruggedized Keyboard Rubber Touchpad for industrial wholesale Plet-inwoner bedrieg matriek-ouers glo uit duisende | Netwerk24
Plet-inwoner bedrieg matriek-ouers glo uit duisende
Deur Nadine Theron 04 Desember 2016 18:40
Dié groep skoolverlaters van die Hoërskool Waterkloof in Pretoria se ouers kon gelukkig vir hulle alternatiewe verblyfreëlings tref.Foto: Nadine Theron
Toe Adele Niemann se seun Selwyn haar van die George-lughawe af bel en sê dat hy en sy maats se vervoer Plettenbergbaai toe nie opgedaag het nie, het sy sommer geweet hulle is ingeloop.
“Ek het daai sinking feeling gekry,” vertel sy.
Niemann het vroeër vanjaar blyplek op Plettenbergbaai vir haar seun en sewe maats se matriekvakansie deur ’n maatskappy met die naam Ethos Holidays bespreek nadat sy ’n advertensie op Gumtree gesien het. Sy het altesame R28 000 inbetaal vir sewe dae se verblyf.
Toe Selwyn die man probeer kontak by wie hulle blykbaar verblyf bespreek het en wat hulle by die lughawe sou kom haal het, was sy foon af.
Nadat ’n alternatiewe plan gemaak is om Vrydag in Plet uit te kom, het die groep seuns van die Hoërskool Waterkloof gevind dat daar reeds gaste in die huis bly wat hulle glo bespreek het.
“Ons het daar aangekom en daar’s ander mense in die huis en hulle het bewyse dat hulle daar bespreek het,” sê Emus Erasmus, een van die groep seuns. “Toe begin ons stres en weet nie wat om te doen nie."
Die Plettenbergbaaise gemeenskap is op soek na ’n inwoner, Rick Havemann, nadat matriek-ouers blykbaar ingeloop is en duisende rande se verblyfgeld glo verdwyn het.
Niemann het intussen ander inwoners van Plettenbergbaai gebel na wie die man haar vroeër die jaar verwys het toe sy verblyf vir haar suster gesoek het. Só het sy uitgekom by ’n vrou wat voorheen gewerk het vir die man wat die besprekings gedoen het. “Jy is ingeloop,” het die vrou glo aan ’n verslae Niemann gesê.
Niemann is geskok. Sy was heel jaar lank met die man telefonies en per e-pos in verbinding en het in Mei vanjaar vir haar suster gevra om te kyk of sy adres bestaan. Dit het. Hy het ’n bankrekening in die maatskappy se naam gehad en sy het nog twee dae voor die tyd met hom gekommunikeer.
Bruce Richardson, voorsitter van Plettenbergbaai se misdaadbekampingsvereniging, sê tussen 50 en 100 matrieks is ingeloop deur ’n man wat vals verblyf adverteer het.
“Daar’s kinders wat die hele jaar lank spaar om Plet toe te gaan vir die matriekvakansie,” sê Niemann. “Ons as ouers moes toe besluit wat om te doen. Kom jou kind terug? Gelukkig kon ons weer vir hulle blyplek kry, maar ons moes weer uithaal.”
’n Inwoner van Plettenbergbaai wat anoniem wou bly, sê die man en sy familie het op die dorp gebly en dat hulle bekend is aan die gemeenskap. Sy het hulle self goed geken en is totaal verslae.
“Ek is geskok tot in my diepste binneste,” sê sy. “Ek het niks geweet van hierdie kant van die persoon se karakter nie.”
Die gesin is volgens Plet-inwoners tans met vakansie oorsee. Sy vrou het glo die gastehuis Raven’s Place saam met hom bestuur.
Netwerk24 kan bevestig dat die man wel ’n maatskappy met die naam Ethos Real Estate besit en dat sy vrou wel aangestel is deur Raven’s Place, wat ook sy sakeadres is.
Die adres wat hy vir Niemann gegee het as sy huis s’n, was egter dié van ’n skool, het die seuns gevind toe hulle hom daar gaan soek het.
“Wat vir my ook ’n groot bekommernis is,” sê Niemann, “is dat dit klink asof hy dit met baie mense ook met Desember-besprekings gedoen het. Hierdie mense gaan opdaag vir hul vakansie en dan gaan dieselfde gebeur.”
Lede van Plettenbergbaai se gemeenskap is op hol oor die beweerde diefstal en almal is op soek na die man.
Dis ’n baie slegte ding wat op Plet gebeur het en om dit aan kinders te doen!
“Dis ’n baie slegte ding wat op Plet gebeur het en om dit aan kinders te doen!” sê die inwoner van Plettenbergbaai. “Ek hoop die polisie kry hom; hierdie soort ding is nie goed vir die gemeenskap of Plet nie.”
“Ek was redelik bummed, dit was rof aan die begin,” sê Ruan Rabie, een van Selwyn Niemann se vriende. “Maar hierdie laaste paar dae was regtig die beste tyd van my lewe.”
Die seuns het daardie middag ander feesgangers gesien wat met hul tasse in die strate rondgeloop het en gesê het dat hulle ook ingeloop is.
Anthony Jacobs, een van die eienaars en organiseerders van Plett Rage, sê die feesorganiseerders het ’n noodplan gemaak om die matrieks wat met verblyf ingeloop is te akkommodeer en 60 tente is vir hulle in die Rage Village opgeslaan.
“Jis, dit was bad. My hele vibe was weg. Jy sien so uit om gou te stort en te begin kuier en dan het jy nie eens ’n huis nie,” het Erasmus gesê.
Kapt. Malcolm Pojie van die Plettenbergbaaise polisie het bevestig dat twee sake van bedrog aanhangig gemaak is.
“Die verdagte is in sy vroeë 50’s en het aanlyn verblyf geadverteer en dubbele besprekings gedoen sonder dat sy kliënte dit agtergekom het.” Die polisie het nog nie die verdagte in hegtenis geneem nie en die ondersoek is tans aan die gang.
“Ons glo dat nog slagoffers in die week na vore sal kom,” sê Pojie.
Meer oor: Plettenbergbaai | Swendelaar | Kuier | Matrieks
Plett, Ballito, hier kom matrieks (en hul miljoene)
#PlettRage: Dit dans en dreun soos matrieks makietie
Plett Rage bars uit sy nate